Lav et referat af nedenstående tekst:

Tekst:
Umiddelbart tyder intet dog heldigvis på, at den 13-årige dreng er kommet alvorligt til skade. Det oplyser vagtchef hos Nordjyllands Politi, Mads Hessellund. En anden passager i en af de to biler er ligeledes på sygehuset, dog er man selv taget til skadestuen til tjek for mindre knubs efter sammenstøddet med en tredje bil lige nord for Aggersundbroen. Sammenstøddet skete ved 11-tiden, da en række biler holdt stille for at vente på, at en bilist kunne komme til at svinge til venstre. En 65-årig kom kørende og havde tilsyneladende ikke set, at der var kø - i hvert fald nåede hun ikke at reagere og bremse. I stedet bragede den 65-årige bilist ind i de biler, der holdt stille på Aggersundvej i Løgstør lige nord for Aggersundbroen. Vagtchef Mads Hessellund ved endnu ikke, om sammenstøddet skyldes, at kvinden kom kørende med for høj fart. Den 65-årig kvinde er nu sigtet for ikke at holde afstand i trafikken efter uheldet på Aggersundvej i Løgstør.

Referat:
En dreng på 13 år, der var passager i en af de to biler, der lørdag kort før middag, blev ramt bagfra af en tredje bil på Aggersundvej i Løgstør, er kørt med ambulance til sygehuset i Thisted.